আমেরিকায় বন্দুকবাজের নিশানায় স্কুল, গুলিবর্ষণে নিহত ২ শিশু

ওয়েবডেস্ক: আমেরিকায় (America) ফের বন্দুকবাজের হামলা (Gunman attack) । স্কুলের মধ্যে ঢুকে এলোপাথাড়ি গুলি (Random shooting) । দুই শিশুকে হত্যা করে আত্মঘাতী আততায়ী (Suicide Bomber) । ফের এই ঘটনায় নতুন করে আতঙ্ক ছড়িয়েছে। স্কুলের চার্চের জানালা দিয়ে গুলি চালায় হামলাকারী। আততায়ী রবিনের কাছ থেকে একটি রাইফেল, একটি শটগান, পিস্তল ছিল। প্রাথমিকভাবে অনুমান রবিন সবকটি বন্দুকই হামলায় ব্যবহার করেছিল।

সদ্য ছুটি শেষ করে স্কুল ফিরেছিল কচি কাঁচারা। রক্তারক্তি কাণ্ড। ঘটনার সময় বন্ধুদের সঙ্গে গল্প করছিল তারা। হঠাৎ গুলি চলে। কিছু বুঝে ওঠার আগেই নিমেষে শেষ হয়ে যায় দুটি তরতাজা প্রাণ। বুধবার মিনিয়াপোলিসের (Minneapolis) দক্ষিণ প্রান্তে একটি ক্যাথলিক স্কুলে এই ঘটনা ঘটে। একনাগাড়ে গুলি চালায় আততায়ী। কমপক্ষে ২ জন পড়ুয়ার মৃত্যু হয়েছে বলে খবর। আহত আরও ১৭ থেকে ২০ জন। হাসপাতালে চিকিৎসাধীন ১৭ জন। এদের মধ্যে ৫ জনের অবস্থা সঙ্কটজনক।

আমেরিকার মিনিয়াপোলিসের অ্যানানসিয়েন ক্যাথলিক স্কুলে (Annunciation Catholic School) নারকীয় তাণ্ডব। ওই প্রাথমিক স্কুলটিতে ৩৯৫ জন পড়ুয়া ছিল। স্কুলটি অ্যানানসিয়েশন ক্যাথলিক চার্চের সঙ্গে যুক্ত।  রিচফিল্ডের পুলিশ জানিয়েছে যে, ঘটনাস্থলে কালো পোশাক পরা এক ব্যক্তি রাইফেল হাতে ছিল। অনুমান করা হচ্ছে সেই ওই হামলাকারী।

স্থানীয় সংবাদমাধ্যম সূত্রে খবর, যখন গুলিবর্ষণ শুরু হয় তখন শিশুরা সকালের প্রার্থনা করছিল। তাদের লক্ষ্য করে এলোপাথাড়ি গুলি চালায় হামলাকারী। এর পর ওই বন্দুকবাজ নিজে চার্চের পিছনে গিয়ে গুলি চালিয়ে আত্মঘাতী হয়।

আরও পড়ুন- এ কী করল চ্যাট জিপিটি! চরম পরিণতি কিশোরের!

আততায়ীর নাম রবিন ওয়েস্টম্যান (Robin Westman) । তাঁর বিরুদ্ধে আগে কোনও অপরাধের রেকর্ড পাওয়া যায়নি। কেন হঠাৎ এই হামলা তা জানার চেষ্টা করছে পুলিশ।

হামলার পরই স্কুল ফাঁকা করে দেওয়া হয়। এদিকে, এখনও আতঙ্কে ছড়িয়ে পড়ে স্কুল ও অভিভাবকদের মধ্যে।

ঘটনায় শোক প্রকাশ করেছেন মার্কিন প্রেসিডেন্ট ডোনাল্ড ট্রাম্প। তিনি জানিয়েছেন যে এফবিআই ঘটনাস্থলে পৌঁছেছে। হোয়াইট হাউসের তরফে পরিস্থিতির উপরে নজর রাখা হয়েছে। আমেরিকায় জাতীয় পতাকা আজ অর্ধনমিত রাখার নির্দেশ দেওয়া হয়েছে।

দেখুন আরও খবর-